1. PROSTO GIBANJE OSEB

VZAJEMNO PRIZNAVANJE POKLICNIH KVALIFIKACIJ

31992 L 0051: Direktiva sveta 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS (UL L 209, 24.7.1992, str. 25), kakor je bila spremenjena z:

- 31994 L 0038: Direktivo Komisije 94/38/ES z dne 26.7.1994 (UL L 217, 23.8.1994, str. 8),

- 11994 N: Aktom o pogojih pristopa in prilagoditvah Pogodb - pristop Republike Avstrije, Republike Finske in Kraljevine Švedske (UL C 241, 29.8.1994, str. 21),

- 31995 L 0043: Direktivo Komisije 95/43/ES z dne 20.7.1995 (UL L 184, 3.8.1995, str. 21),

- 31997 L 0038: Direktivo Komisije 97/38/ES z dne 20.6.1997 (UL L 184, 12.7.1997, str. 31),

- 32000 L 0005: Direktivo Komisije 2000/5/ES z dne 25.2.2000 (UL L 54, 26.2.2000, str. 42),

- 32001 L 0019: Direktivo 2001/19/ES Evropskega parlamenta in Sveta z dne 14.5.2001 (UL L 206, 31.7.2001, str. 1).

Kadar je to primerno, Komisija pred dnem pristopa prilagodi Direktivo 92/51/EGS z uporabo postopka iz člena 15 te direktive, da bi se upoštevalo pristop novih držav članic, predvsem da se:

(a) v Prilogo C z učinkom od dne pristopa vstavi naslednje paramedicinske izobraževalne programe usposabljanja in izobraževalne programe usposabljanja za nego otrok:

- Češka: fizioterapevt ("Fyzioterapeut"), asistent za varovanje zdravja ljudi ("Asistent ochrany veřejného zdraví"), medicinski laboratorijski tehnik ("Zdravotní laborant"), asistent - radiolog ("Radiologický asistent"), zobotehnik ("Zubní technik"), farmacevtski laboratorijski tehnik ("Farmaceutický asistent"), ortotično-protetični tehnik ("Ortoticko - protetický technik"), medicinska sestra v pediatriji ("Dětská sestra"), terapevt - nutricionist ("Nutriční terapeut");

- Slovaška: plesni učitelj na osnovni šoli za umetnost ("učiteľ tanca na základných umeleckých školách"), asistent higiene in epidemiologije ("asistent hygienickej služby/asistent hygieny a epidemiológie"), rehabilitacijski delavec/asistent ("rehabilitačný racovník"/"rehabilitačný asistent"), ortopedski tehink ("ortopedický technik"), zobotehnik ("zubný laborant"/"zubný technik"), asistent nutricist ("diétna sestra"/"asistent výživy"), bolniški asistent ("zdravotnícky asistent"), maser ("masér"), medicinski laboratorijski tehnik ("zdravotnícky laborant"), farmacevtski laboratorijski tehnik ("farmaceutický laborant").

(b) v Prilogo D z učinkom od dne pristopa vstavi naslednje izobraževalne programe s posebno strukturo:

- Litva: predpisani izobraževalni programi, v katerih se pridobi 3. in 4. nivo kvalifikacij, ki so v Republiki Litvi priznane kot nacionalne poklicne kvalifikacije. Ta nivoja sta opredeljena, kot sledi:

- Nivo 3: Sposobnost izvrševanja zapletenih delovnih nalog, ki se opravljajo na področjih, na katerih se zahteva zadostna mera odgovornosti in samostojnosti pri sprejemanju odločitev. Pridobljena je bila zmožnost organizirati in voditi dejavnost skupine. "Diploma kvalificiranega delavca" ("Profesinio mokymo diplomas") se podeli po zaključku triletnega izobraževanja in usposabljanja;

- Nivo 4: Sposobnost izvrševanja zapletenih delovnih nalog, ki se opravljajo na področjih, na katerih se zahteva zadostna mera odgovornosti, samostojnosti in poglobljeno poznavanje posebnih spretnosti. Pridobljena je bila zmožnost organizirati in voditi dejavnost skupine. "Višješolska diploma" ("Aukštesniojo mokslo diplomas") se podeli po zaključku tri do štiriletnega izobraževanja in usposabljanja.

--------------------------------------------------